ANDERSIN
ఢిల్లీని గెలిపించిన అండర్‌సన్‌
న్యూఢిల్లీ: ఇండియన్‌ ప్రీమియర్‌ లీగ్‌ (ఐపిఎల్‌) -10 సీజన్‌లో భాగంగా మంగళవారం ఢిల్లీ డేర్‌ డెవిల్స్‌ తో జరిగిన మ్యాచ్‌లో సన్‌ రైజర్స్‌కు చెందిన ఆటగాడు యువరాజ్‌ దూసుకుపోయాడు. సన్‌ రైజర్స్‌ హైదరా బాద్‌ 186 పరుగులు టార్గెట్‌ను ఢిల్లీకి నిర్ధేశించింది.ఢిల్లీ డేర్‌ డెవిల్స్‌ బ్యాటింగ్‌కు దిగి 19.1 ఓవర్లలో 4 వికెట్ల నష్టానికి 189 పరుగులు చేసింది.దీంతో సన్‌ రైజర్స్‌పై ఢిల్లీ 6 వికెట్ల తేడాతో ఘన విజయంసాధించింది. యువరాజ్‌ 41 బంతులు ఆడి 11 బౌండరీలు,1 సిక్సర్‌తో సొగసైన ఇన్నింగ్స్‌ ఆడి అదుర్స్‌ అని పించినా ప్రయోజం లేకుండా పోయింది. మొదట నెమ్మదిగా ఆడిన యువరాజ్‌ చివరి ఓవర్లలో రెచ్చి పోయాడు.
ఢిల్లీ బౌలర్లకు చుక్కలు చూపిస్తూ బౌండరీల వర్షం కురిపించాడు.ఒక లైఫ్‌తో బతికిపోయిన యువరాజ్‌ దాన్ని చక్కగి విని యోగం చేసుకున్నాడు.క్రిస్‌ మోరిస్‌ బౌలింగ్‌లో యువరాజ్‌ ఇచ్చిన క్యాచ్‌ను సంజూ శాంసన్‌ వదిలే యడంతో ఢిల్లీ భారీ మూల్యమే చెల్లించుకుంది. ప్రధానంగా ఆ క్యాచ్‌ వదిలేసిన తరువాత యువరాజ్‌ తన దైన షాట్లతో అలరించాడు.టాస్‌ ఓడి మొదట బ్యాటింగ్‌కు దిగిన సన్‌ రైజర్స్‌కు శుభారంభం లభించింది.డేవిడ్‌ వార్నర్‌ 21 బంతులు ఆడి 4 బౌండరీలు,1 సిక్సర్‌తో 30 పరుగులు,శిఖర్‌ ధావన్‌ 17 బంతులు ఆడి 4 బౌండరీ లు,1 సిక్సర్‌తో 28 పరుగులు చేసి ధాటిగా ఇన్నింగ్స్‌ ఆరంభించారు.ఈ జోడీ 53 పరుగులను జత చేసిన తరు వాత వార్నర్‌ తొలి వికెట్‌గా పెవిలియన్‌కు చేరాడు.ఆ సమయంలో ధావన్‌తో కలిసి కేన్‌ విలియమ్సన్‌ ఇన్నింగ్స్‌ నడిపించాడు.అయితే జట్టు స్కోరు 75 పరుగులు వద్ద ఉండగా ధావన్‌ ఔటయ్యాడు.
ఆ తరువాత స్వల్ప వ్యవధి లో విలియమ్సన్‌ 24 పరుగులు చేసి పెవిలియన్‌కు చేరడంతో సన్‌ రైజర్స్‌ వేగం తగ్గింది.పవర్‌ ప్లేలో వికెట్‌ నష్టానికి 66 పరుగులు చేసి సన్‌ రైజర్స్‌ 13 ఓవర్లు ముగిసే సరికి మూడు వికెట్లు కోల్పోయి 98 పరుగులు చేసింది.ఆ సమయంలో యువరాజ్‌,హెన్రిక్స్‌లు నెమ్మదిగా ఇన్నింగ్స్‌ను నిర్మించారు.ముందు ఎటువంటి భారీ షాట్లకు పోకుండా క్రీజులో కుద రుకునే యత్నం చేశారు.ఈ క్రమంలోనే యువరాజ్‌ ఇచ్చిన క్యాచ్‌ను ఢిల్లీ ఫీల్డర్లు జార విడిచారు.అప్పటికే యువరాజ్‌ స్కోరు 30 పరుగులు లోపే.ఆ తరువాత యువరాజ్‌ మరింత వేగంగా ఆడి సన్‌ రైజర్స్‌ స్కోరు బోర్డును పరు గులు పెట్టించాడు.అతనికి హెన్రిక్స్‌ 25 పరుగులతో చక్కటి సహకారాన్ని అందివ్వడం తో సన్‌ రైజర్స్‌ నిర్ణీత 20 ఓవర్లలో 3 వికెట్ల నష్టానికి 185 పరుగులు చేసింది.
నిలదొక్కుకున్న ఢిల్లీ టాపార్డర్‌: సన్‌ రైజర్స్‌ హైదరాబాద్‌ తరువాత బ్యాటింగ్‌కు దిగిన ఢిల్లీ 19.1 ఓవర్లలో 4 వికెట్లకు 189 పరుగులు చేసింది.ఢిల్లీ టాపార్డర్‌ బాగా నిలదొక్కుకుంది. ఓపెనర్‌ శాంసన్‌ 19 బంతులు ఆడి 2 బౌం డరీలు,1 సిక్సర్‌తో 24 పరుగులు చేసి మహ్మద్‌ సిరాజ్‌ బౌలింగ్‌లో ధావన్‌కు క్యాచ్‌ ఇవ్వడంతో ఔటయ్యాడు.మరో ఓపెనర్‌ నయర్‌ 20 బంతులు ఆడి 5 బౌండరీలు,2 సిక్సర్లతో 39 పరుగులు చేసి కౌల్‌ బౌలింగ్‌లో కుమార్‌కు క్యాచ్‌ ఇవ్వడంతో పెవిలియన్‌కు చేరాడు.ఇక పంత్‌ 20 పరుగులు ఆడి 4 బౌండరీలు,1 సిక్సర్‌తో 34 పరుగులు చేసి సిరాజ్‌ బౌలింగ్‌లో వెనుదిరగగా,అయ్యర్‌ 25 బంతులు ఆడి 1 బౌండరీ,2 సిక్సర్లతో 33 పరుగులు చేసి కుమార్‌ బౌలింగ్‌లో సిరాజ్‌కు క్యాచ్‌ ఇవ్వడంతో ఔటయ్యాడు.అండర్‌ సన్‌ 24 బంతులు ఆడి 2 బౌండరీ,3 సిక్సర్లతో 41 పరుగులు మోరిస్‌ 7 బంతులు ఆడి 1 బౌండరీ,1 సిక్సర్‌తో 15 పరుగులు చేశాడు.